OPĆINA DUBRAVA
Braće Radić 2
10342 Dubrava
OIB: 37279932922
OBRAZLOŽENJE I. IZMJENA I DOPUNA PRORAČUNA OPĆINE DUBRAVA
ZA 2026. GODINU
Opći dio
I.izmjene i dopune Proračuna Općine Dubrava za 2026. godinu predlažu se radi uravnoteženja i usklađivanja proračunskih stavki s kretanjem i realizacijom prihoda, primitaka, rashoda i izdataka tijekom proračunske godine. 
Predloženim rebalansom ukupni prihodi poslovanja povećavaju se za 1.381.906,16 eura (rast od 17,7%), čime novi planirani iznos prihoda poslovanja iznosi 9.195.839,91 eura . Prihodi od prodaje nefinancijske imovine ostaju nepromijenjeni na planiranih 10.000,00 eura.
Na rashodovnoj strani proračuna, rashodi poslovanja povećavaju se za 423.316,11 eura (odnosno za 12,5%) te po novom planu iznose 3.801.331,84 eura. Najznačajniji nominalni rast bilježi se na stavci rashoda za nabavu nefinancijske imovine (kapitalna ulaganja), koji se povećavaju za 1.546.336,28 eura (rast od 30,4%) te dosežu novi iznos od 6.636.827,48 eura. Slijedom navedenog, ukupni manjak prihoda nad rashodima u Računu prihoda i rashoda iznosi 1.232.319,41 eura.
U Računu zaduživanja/financiranja, primici od financijske imovine i zaduživanja rastu za 1.155.741,10 eura (na novi plan od 1.700.000,00 eura), dok izdaci za otplatu glavnice primljenih kredita i zajmova rastu za 929.573,72 eura (na novi iznos od 1.243.496,44 eura). Neto zaduživanje i financiranje iznosi 456.503,56 eura.
Uz uključivanje raspoloživih sredstava iz prethodnih godina u iznosu od 775.815,85 eura (što predstavlja povećanje rezultata/viška poslovanja za 361.578,85 eura nakon završnog računa prethodne godine), proračun Općine Dubrava za 2026. godinu je uravnotežen.
Posebni dio
Unutar Posebnog dijela proračuna, najveći naglasak u ovim izmjenama i dopunama stavljen je na pokretanje novih kapitalnih projekata, modernizaciju komunalne i sportske infrastrukture te unaprjeđenje standarda društvenih objekata.
U nastavku se pregled novih i najznačajnijih projekata s pripadajućim iznosima povećanja:

1. Vodoopskrba i odvodnja
· Izgradnja vodovoda u naseljima Kostanj, Svinjarec, Habjanovac, Nova Kapela i Stara Kapela: Pokreće se novi kapitalni projekt s osiguranim iznosom od 500.000,00 eura
· Aglomeracija Dubrava: Uvodi se novi strateški projekt u suradnji s Vodoopskrbom i odvodnjom Zagrebačke županije d.o.o. i Hrvatskim vodama te se za njegovu realizaciju osigurava iznos od 1.200.000,00 eura
2. Izgradnja i održavanje komunalne infrastrukture
· Izgradnja šumske prometnice Lisičje jame 1: Pokreće se novi projekt izgradnje prometnice u vrijednosti od 139.732,42 eura
· Izgradnja i opremanje igrališta "Oaza dječjeg smijeha" u Novoj Kapeli: Za potrebe najmlađih mještana pokreće se projekt vrijedan 53.575,00 eura 
· Izgradnja javne rasvjete: Postojeći plan povećava se za dodatnih 5.000,00 eura (novi plan iznosi 10.000,00 eura) 
· Ugradnja električnih ormara i priključaka: Stavka se povećava za 2.000,00 eura (novi plan iznosi 31.000,00 eura)
· Održavanje dječjih igrališta: Za potrebe uređenja i održavanja dječjih igrališta na području općine osigurano je dodatnih 3.000,00 eura (novi plan iznosi 5.500,00 eura) 
· Zbrinjavanje napuštenih životinja: Zbog povećanih potreba na terenu, ova stavka bilježi rast od 24.863,56 eura (novi iznos 67.863,56 eura) 
3. Zaštita okoliša
· Nabavka solarnog kompostera: Pokreće se novi ekološki projekt u iznosu od 18.750,00 eura 
· Rad reciklažnog dvorišta: Sredstva se povećavaju za 40.300,00 eura zbog znatno povećanog odvajanja otpada i rasta ekološke svijesti mještana koji samostalno dovoze korisni otpad, što je izravno utjecalo na rast troškova samog odvoza i zbrinjavanja otpada s dvorišta (novi plan 82.100,00 eura)
4. Sport, rekreacija 
· Izgradnja padel terena: Uvodi se novi sportsko-rekreacijski sadržaj u općini s planiranim iznosom od 97.442,50 eura 
· Modernizacija rasvjete na nogometnom terenu NK Dubrava: Pokreće se projekt modernizacije u iznosu od 111.965,00 eura 
5. Sigurnost prometa
· Kućišta za kamere za mjerenje brzine: Za potrebe sigurnosti prometa osigurava se dodatnih 15.000,00 eura za ugradnju nova 2 kučišta(novi iznos 20.500,00 eura) 
· Pokazivač brzine sa solarnim panelima: Uvodi se nova stavka u iznosu od 23.750,00 eura 
6. Upravljanje imovinom
· Dječji vrtić Dubrava – opremanje: Otvara se nova stavka za opremanje i materijalne rashode vrtića u iznosu od 42.924,92 eura Planiraju se sredstva za nabavu didaktičke opreme i igračaka sufinanciranih od strane Ministarstva demografije, te za potrebe tekućeg poslovanja i grijanja vrtića (nabava peleta) koji se financiraju iz općih prihoda Općine. 
· Izrada projekata i procjene vrijednosti zemljišta: Uvodi se nova stavka za potrebe budućih investicija u iznosu od 35.000,00 eura 
· Komunalno poduzeće Dombra 1094 d.o.o. – Nabavka bagera: Pokreće se kapitalni projekt pomoći lokalnom komunalnom poduzeću za nabavu radnog stroja u iznosu od 100.000,00 eura
Sve navedene kapitalne promjene i novi projekti unutar Posebnog dijela proračuna strukturirani su s ciljem ravnomjernog razvoja svih naselja unutar Općine Dubrava, podizanja komunalnog i sportskog standarda te osiguravanja bolje kvalitete života svih mještana.

